Carles Torner i Pifarré | enciclopèdia.cat\nCarles Torner i Pifarré\nBarcelona, Barcelonès, 27 de març de 1963\nDoctor en ciències de l’educació per la Universitat de París VIII. El 1984, amb el recull A la ciutat blanca, guanyà el premi Amadeu Oller per a poetes inèdits, i el mateix any, amb Als límits de la sal (publicat el 1985), el premi Carles Riba. Els seus reculls posteriors inclouen L’àngel del saqueig (1989), Viure després (1998, premi de la Crítica) i La núvia d'Europa (2008). La seva poesia es caracteritza per una opció formalista amb una pulcra i acurada consciència del llenguatge i el conreu majoritari del sonet. Pel que fa als temes, recull aspectes religiosos i reelaboracions de mites bíblics, i d'altres de vinculats amb el món urbà, el rock, l’amistat. És també autor de la novel·la L’estrangera (1997) i dels assaigs El principi d’acollida (1995) i Shoah, una pedagogia de la memòria (2003), a partir de la seva tesi doctoral (2001). En 1993-96 fou crític de cinema del diari Avui.\nPresident del Moviment Internacional d’Estudiants Catòlics (1986-91) i membre del PEN Club des del 1992, ha centrat el vessant d’activista en aquesta organització: secretari del PEN Club català (1997-99), en 1993-2004 ocupà diversos càrrecs al PEN Club International, entre d'altres, el de director del Comitè de Traducció i Drets Lingüístics, i a l’octubre del 2014 en fou nomenat director executiu. Des d’aquesta organització ha promogut la defensa de la llibertat d’expressió i dels drets lingüístics. En el primer aspecte, ha donat suport i ha donat a conèixer casos de silenciament, empresonament o persecució d’escriptors (entre d’altres, a Bòsnia i Hercegovina o a la periodista russa Anna Politkovskaja) i, en el segon, fou un dels promotors de la Declaració Universal dels Drets Lingüístics (1996) de Barcelona. El 2004 fou nomenat cap de l’àrea d’humanitats i ciència de l’Institut Ramon Llull, càrrec que exercí fins el 2010. Aquest any s’incorporà com a docent a la facultat de Comunicació de la Universitat Blanquerna.


abloccedari ablogcedari Joan Brossa: L'homenatge de Jaume Maymó\nL'homenatge de Jaume Maymó\ndes de l'origen del sempre\nFotografies de Jaume Maymó, fetes a la Fira de teatre al carrer, Tàrrega, 1982.\nprotesten perquè el mar no és un bosc\nA "Homenatge a l'avi Vila", amb l'epígraf de Brossa "protesten perquè el mar no és un bosc", Maymó fa un reportatge d'un carrer de flors que es van fer per a la processó de Corpus a Sant Pol de Mar, a partir d'uns dibuixos geometritzants i puntillistes d'un mestre d'obres. La foto, tallada a mig cos, amb els escolans abillats amb túnica esfumant l'encens, mentre que amb sabates esportives trepitgen i escampen el dibuix floral, és digne de l'esperit menjacapellans de Brossa i de l'esperit reinaugurador de Perejaume. Ruptura i construcció en una sola cosa.\nVicenç Altaió, Col·leccionista de l'efímer -La couleur de mes rêves, Montroig, 2000-\nBrossa amb Vicenç Altaió\nEn Germinal també hi era, i la Mercè, la Fina i la Pepa\nBrossa amb Perejaume, el nostre "Verdaguer del Montnegre"\nfotografies de Jaume Maymó, homenatge a l'avi Vila, Sant Pol de Mar, 18-6-81\ncol·leccionista de l'efímer\nEn aquest bloc, hi trobareu un munt de col·laboracions de Jaume Maymó. Des de fotografies, gravacions, documents i records brossians de tota mena, passant per la poesia visual del Ja es pot llençar o l'edició de llibres (Arlequins, Una Barcelona de Joan Brossa, ...) fins a estudis enciclopèdics sobre la vida i l'obra de Joan Brossa. El seu treball més extens i ambiciós, i encara inacabat, és l'Enciclopèdia Joan Brossa. Però també trobareu al bloc dos treballs més curts, però no per això menys interessants: un sobre Joan Brossa i la música anomenat Joan Brossa, sense corbata; l'altre sobre la relació del poeta amb el cinema anomenat Sessió contínua.\nÉs per això que pensem que val la pena acabar aquest apunt amb un text de Vicenç Altaió que ens permet conèixer una mica millor a Jaume Maymó, aquest col·leccionista de l'efímer...\nTot sovint m'ensopego amb Jaume Maymó. És un tipus humà paradoxal, te'l trobes sempre als punts de l'extrem oriental i en canvi, perceptor de radicalitats, està dotat d'una destresa en la punteria de la imatge i sempre fa diana. Estic segur que, si obríssim en canal la corpulència del seu sistema analític, per dins de l'home de regla precisa i comunicador d'ofici forçat a la síntesi trobaríem un munt de coneixements tècnics en el camp de la cultura visual i un despropòsit de pàgines viscudes i d'altres estudiades, que ens en faríem creus. Resulta pràcticament inimaginable que una persona amb tants de retalls dins la seva memòria pugui aguantar-se dreta, sobretot quan ha de dir quatre paraules ordenades l'una darrera l'altra amb tot el que sap. Més difícil encara deu ser fer una dignosi amb la imatge quan l'univers visual està contaminat. La selecció de prioritats per damunt de l'enciclopedisme l'aguanta peu dret.\nHe de confessar que tant Joan Brossa com jo mateix vam quedar curts quan vam titllar Jaume Maymó de "drapaire d'actualitats" i de "col·leccionista de l'efímer". Apuntàvem un sol enunciat veritable dels dos conceptes antagònics que el defineixen. El col·leccionista i el drapaire del Maymó tenen alguna cosa en comú: acumulen quantitat ingent de coses. El primer guarda els objectes de desig a causa d'una patologia malaltissa i és ben vist socialment. El segon recull tot el que troba per necessitat i se'l considera un mort de gana. L'actualitat és un temps present, nou i inèdit. L'efímer és un gaudi en el present condemnat a desaparèixer, a no poder ser ni passat. I és que Maymó retallava els fulls impresos que es referien a Miró, Tàpies i Brossa molt abans que les fundacions respectives fossin creades. amb els seus centres de documentació.\nEl Maymó col·leccionista drapaire no ha salvat pas els mots, ni el paper de diari, que en un món autofàgic i accelerat només valen un instant i l'endemà no valen res, no, simplement ha posat els peus a terra per alimentar el seu esperit. Com Miró, que en posar els peus a terra convertí Mont-roig en una religió per a ell.\nVicenç Altaió, a La couleur de mes rêves, "Esglèsia Vella", Montroig del Camp, Primavera fotogràfica 2000.\nfoto de família al Tibidabo, el novembre de 1981\nJaume Maymó i el seu fill Germinal amb Pepa Llopis i Joan Brossa\nGràcies una altra vegada, Jaume, per compartir amb nosaltres tants records i tanta poesia!\netiquetes: amics de J.B., fotografies de J.B., Jaume Maymó, teatre\nEn Maymó és drapaire de records i col.leccionista d'allò que entra al seu ull.\n25 d’abril de 2010, a les 18:13


I FÒRUM de les FAMÍLIES i l’EDUCACIÓ a CATALUNYA – L' AFA Provençals som tots!\nI FÒRUM de les FAMÍLIES i l’EDUCACIÓ a CATALUNYA\nEl 24 de maig a partir de les 9:30 al Institut del Teatre de Barcelona (Plaça Margarida Xirgu, s/n, Barcelona), la Fundació Jaume Bofill i “Famílies amb veu” us convidem al I FÒRUM DE LES FAMÍLIES i L’EDUCACIÓ a CATALUNYA.\nMai el paper de les famílies dins del sistema educatiu català havia tingut l’oportunitat de tenir un moment que dimensionés tota la seva aportació. Mai les famílies havien consensuat un discurs comú de com veuen l’educació.\nSi ho voleu conèixer Veniu al Fòrum!\n1.- Experts que parlaran del rol de les famílies a l’educació en diferents àmbits\n2.- Famílies que explicaran experiències d’èxit per millorar i contribuir a l’escola\n3.- La presentació del Llibre Blanc de la Participació de les Famílies a l’Escola en un acte que posarà de manifest el potencial i el compromís de mares i pares en l’educació.\nPerò… i què més?\nUna exposició amb més de 100 bones pràctiques d’AMPA, centres educatius i famílies; el lliurament d’un exemplar del Llibre Blanc de la Participació de les Famílies a l’Escola; un decàleg-manifest compartit i elaborat per les famílies que marcarà l’agenda de futur de mares i pares en educació; audiovisuals amb experiències innovadores dels pares a l’escola; un espai de lectura per agafar i intercanviar idees d’altres centres; un esmorzar amb espai de diàleg per compartir visions i formes de fer; un servei de monitoratge per poder venir amb els més petits; i finalment la demostració i celebració de la importància que en tenim les famílies per l’educació a Catalunya.\nJa us podeu inscriure tota la família escollint els tallers i ponències a les que voleu assistir. Podeu consultar el programa AQUÍ.\nÉs un acte lliure i gratuït. Només CAL INSCRIURE’S AQUÍ. A què espereu! El 24 de maig TOTS AL FÒRUM. Veniu a dir la vostra!\nafaproven 16 Mai 2014\nAnterior Entrada anterior: Aquest dissabte, la Nit dels Museus a #Barcelona\nSegüent Entrada següent: Manifestació contra les polítiques educatives del Govern Català i Espanyol


El preu d'un ull - L'independent de Gràcia\nEl preu d'un ull\nDivendres, 26 de febrer de 2021 a les 05:55h\nBarricades a Via Augusta després de la manifestació de dimarts 16 a favor del raper Pablo Hasél | Joanna Chichelnitzky\nQuant val un ull? És una informació important. Sabem quan val un contenidor, quan ha costat a l’ajuntament de la Colau les destrosses en mobiliari urbà. L’aparell de propaganda comuna s’encarrega de difondre’l ràpidament, amb llàgrimes de cocodril. Tampoc disposo ara d’informació sobre què costa un bolso Guess robat al passeig de Gràcia, ni un xandall de la franquícia NIKE de la mateixa senyorial avinguda de la Barcelona decadent i pandèmica en la que vivim. Segurament, si busquem a Amazon ho trobarem i ens l’enviaran a casa. No cal robar-lo i menys estampar-se contra el vidre d’un aparador per obtenir-lo. El que no trobarem és un ull, un ull natural, com el que va perdre aquella noia aquell dia que vas anar a una manifestació per la llibertat d’un cantant de rap. A mi, el rap, a l’all cremat, si pot ser.\nTenim dret a anar a manifestacions i tornar amb tots els ulls a casa\nPerò un ull ja no es recupera. Tota la vida sense aquest ull, amb el terrible record del dolor, la ràbia, el dia que te’l va arrebassar un projectil de foam. Des d’aquí, una abraçada ben forta, encara que no et pugui reparar el mal que t’han fet. No m’importa perquè vas anar a la mani, no sé si vas participar en incidents que trobo estúpids, però hi tenies tot el dret a anar i reivindicar el que vulguis. Tenim dret a anar a manifestacions i tornar amb tots els ulls a casa. Tenim dret a la llibertat d’expressió. No és el primer ull que cau rodolant per l’asfalt.\nPerò la policia sempre pega, sempre, aquí i arreu. No hi ha policies que no peguin. El que no entenc és que no hi siguin mai quan gent ‘descontrolada’ assalta impunement comerços, davant les càmeres de televisió i els fotògrafs àvids d’imatges espectaculars. El foc ven i les agències internacionals compren. Tampoc hi ha policia quan els feixistes es manifesten o, si n’hi ha, és per protegir-los, no per apallissar-los. No he vist mai cap policia apallissant un feixista. No he llegit enlloc que un feixista hagi perdut un ull en una manifestació. Els ulls caiguts tots són del mateix bàndol, i això no és just. Els ferits, també. I després ens sorprenem que el feixisme tingui 11 diputats al Parlament de Catalunya. Fariseus, no ploreu.


Restaurant el Jardinet de Vic\nRestaurants a Osona\nAllotjaments a Osona\nRutes a peu o bicicleta\nEl restaurant “El Jardinet” de Vic va obrir les seves portes el Divendres Sant de l’any 1980. Ubicat al centre del casc antic de Vic entre la Plaça Major, la Catedral, el Museu Episcopal i el Temple Romà. El nom “El Jardinet” fa referència al jardí interior que té la casa, aquest, conserva el seu estat original, existeixen documents històrics que parlen de les estones que el poeta Josep Carner i la seva família havien passat en aquest jardí.\nCarrer Corretgers, 8\n“El Jardinet” el van obrir en Victor Vilanova i la Mª Dolors Pi amb el nom comercial de “Café-Restaurant El jardinet”. En els seus inicis, oferia degustacions de patés, formatges i embotits d’alta qualitat amb una variada carta de vins.\nDurant els 10 primers anys ‘El Jardinet’ va ser un lloc de trobada entre els intel•lectuals de la ciutat, musics, gent del teatre i del cinema de primer ordre català i espanyol.\n“El Jardinet” amb els anys va anar introduint nous plats de cuina fins que va deixar de ser un cafè i va passar a ser un restaurant. L’any 2000 es va promoure un fort canvi, des de remodelar el local fins a l‘entrada d’Ivan Vilanova Pi com a cap de cuina, substituint ‘el pare Víctor’ que va passar a formar part de l’equip de la sala.\nIvan Vilanova Pi té una gran trajectòria professional, format en els millors restaurants de Catalunya, com el Racó de Can Fabes, el Via Veneto, Neichel, el Racó d’en Freixa.. i des de l’any 2000 professor de cuina.\nEl restaurant ha anat experimentant un gran canvi positiu que, a dia d’avui, ens sentim satisfets. Moltes gràcies als nostres clients, amics i col•laboradors, sense vosaltres no hauria estat possible.\nAnuncia't amb nosaltres


La primera "píndola viva" per tractar infeccions resistents als antibiòtics - El·lipse\nLa primera “píndola viva” per tractar infeccions resistents als antibiòtics\nUna col·laboració entre el CRG i Pulmobiotics S.L., entre d’altres, ha creat la primera píndola feta amb microorganismes per tractar bacteris resistents als antibiòtics que s’expandeixen a les superfícies dels implants mèdics.\nPer molt que s’esterilitzin, els implants mèdics, com catèters o marcapassos, poden infectar-se per biofilms, colònies de cèl·lules bacterianes que s’enganxen sobre una superfície. Aquestes impenetrables capes impedeixen que els antibiòtics o el sistema immunitari humà destrueixin els bacteris allí incrustats, fent-los fins a mil vegades més resistents als antibiòtics que els bacteris lliures.\nLa solució per aquestes infeccions passa per intervenir quirúrgicament als pacients per extreure els implants mèdics infectats. L’alternativa és introduir anticossos o enzims que destrueixin els bacteris del biofilm, però aquests són altament tòxics per a les cèl·lules sanes.\nCientífiques i científics del Centre de Regulació Genòmica (CRG) i de Pulmobiotics S.L. (una recent spin-off del mateix centre) han modificat el bacteri Mycoplasma pneumoniae per fer que transporti fins a l’implant a aquests enzims, que així poden actuar localment.\nBiologia sintètica: reconstruir un bacteri ‘dolent’ per ajudar-nos\nEls bacteris són un vector ideal, ja que tenen genomes petits que es poden modificar mitjançant la simple manipulació genètica.\nEl primer que va fer l’equip científic va ser modificar M. pneumoniae (una causa comuna d’infeccions respiratòries) perquè no causés malalties.\nA continuació, van introduir altres canvis al seu ADN que li permetien produir dos enzims que dissolen els biofilms i ataquen els bacteris incrustats.\nPer primera vegada s’ha modificat un bacteri (M.pneumoniae) i s’ha fet servir en ratolins per combatre altres bacteris\nPer comprovar-ne el funcionament, es va inocular aquesta ‘píndola viva’ sota la pell a ratolins que tenien catèters infectats: el tractament va acabar amb les infeccions en el 82% dels animals.\nUn petit primer pas per al bacteri, un gran pas per a la medicina viva\nEl primer objectiu de l’equip científic és fer servir els bacteris modificats per tractar els biofilms al voltant de tubs endotraqueals, ja que M. pneumoniae està naturalment adaptat al pulmó.\n“El nostre proper repte és abordar la producció i fabricació a gran escala, i esperem començar els assaigs clínics el 2023”\nMaria Lluch, coautora de l’estudi i directora científica de Pulmobiotics\nPerò els bacteris modificats també es podran aplicar a llarg termini en altres malalties. “Una vegada que arriben a la destinació, els vectors bacterians ofereixen una producció contínua i localitzada de la molècula terapèutica. Com qualsevol vehicle, els nostres bacteris es poden modificar amb càrregues diferents adreçades a malalties diferents, amb més aplicacions potencials en el futur,” diu Luis Serrano, director del CRG i coautor de l’estudi.\nPulmobiotics acaba de rebre el Premi Nacional d’Innovació a crear una empresa amb base científica. Aquesta és una nova categoria, estrenada l’any passat, dels Premis Nacionals de Recerca, el màxim reconeixement a l’activitat científica a Catalunya, atorgat per la Generalitat de Catalunya i la Fundació Catalana per a la Recerca i la Innovació (FCRI).


Ajuntament del Masnou/Diversos temes a debat a la darrera sessió del Consell Escolar Municipal\nData i hora oficials: 20/05/2019 05:41\nDiversos temes a debat a la darrera sessió del Consell Escolar Municipal\nÚltima revisió 05-11-2018 08:35\nEl Consell Escolar Municipal del Masnou (CEMM), a la sessió del 30 d’octubre, va nomenar la directora de l’Escola Bressol La Barqueta com a representant del CEMM al Consell de la Vila. També, en el torn de propostes dels diferents sectors i en el torn obert d’intervencions es va generar debat per part dels assistents al voltant de diverses qüestions: el manteniment dels centres públics d’educació primària, el seguiment de casos socials d’alumnes, i els camins escolars i la vigilància a les entrades i sortides de les escoles. La trobada d’aquest òrgan participatiu va ser presidida per la regidora d’Ensenyament, Sílvia Folch.\nEn aquesta sessió es va presentar el projecte del Centre de Distribució d’Aliments La Sitja, a càrrec de la directora de l’oficina local de la Creu Roja, encarregada de la gestió del centre mitjançant un conveni de col·laboració amb l’Ajuntament. Actualment, alguns centres escolars del Masnou col·laboren amb La Sitja i es va voler fer extensiva la informació a la resta.\nEl CEMM és l'organisme de consulta i participació dels sectors interessats en la programació de l'ensenyament no universitari dins l'àmbit municipal del Masnou


Roosecote Guest House Barrow in Furness Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 41 allotjaments a Barrow in Furness.\n3 Dungeon Lane, Roose, Barrow in Furness, Regne Unit, LA13 0QY - Veure al mapa\nTant si es tracta d'un viatge de plaer com si és de negocis, Roosecote Guest House és una elecció d'allotjament magnífica quan visiten Barrow in Furness. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Roosecote Guest House asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, servei de despertador, escriptori, despertador, videojocs a l'habitació per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Si buscau un allotjament còmode i adequat a Barrow in Furness, faci de Roosecote Guest House la vostra llar.\nTots els tipus de viatgers (94) Parelles (37) Viatgers en solitari (44) Famílies amb infants petits (2) Famílies amb infants grans (2) Grups (9)


L’obertura de grans superfícies suposa el tancament del 30% dels comerços d’alimentació als següents 4 anys – IEB\nL’obertura de grans superfícies suposa el tancament del 30% dels comerços d’alimentació als següents 4 anys\n· L’estudi de l’IEB ‘Small shops for sale! The effects of big-box openings on grocery stores’, fet amb suport de RecerCaixa –un programa impulsat per l’Obra Social “la Caixa”, amb la col·laboració de l’ACUP- evidencia un desplaçament d’una part de l’activitat comercial del centre comercial a la perifèria de les poblacions provocat per l’apertura de supermercats\n· La major part dels locals de l’alimentació que deixen la seva activitat són substituïts per negocis d’altres sectors\nDESCARREGA EL WP\nLa investigadora de l’Institut d’Economia de Barcelona (IEB) de la Universitat de Barcelona (UB), María Sánchez-Vidal, ha publicat l’estudi ‘Small shop for sale! The effects of big-box openings on grocery stores’, realitzat en el marc del projecte d’investigació impulsat per RecerCaixa, en el que analitza l’impacte de l’apertura de grans superfícies sobre els petits establiments d’alimentació. Segons el treball, l’aparició de grans supermercats comporta la desaparició de fins el 30% dels negocis del sector en els següents quatre anys o, el que és el mateix, el tancament d’una mitjana d’entre 15 i 20 petits comerços del sector. L’estudi centra el seu anàlisi en els casos registrats entre 2003 i 2011 en poblacions espanyoles de menys de 10.000 habitants.\nA més de l’impacte sobre els negocis locals d’alimentació, l’apertura d’una gran superfície també implica un desplaçament de l’activitat comercial a la població. Dels 317 supermercats oberts en les localitats i durant el període estudiat, 229 es van situar a la perifèria, mentre que només 88 ho van fer al centre del municipi.\nTot i el notable impacte que tenen l’obertura d’una gran superfície sobre els petits locals d’alimentació, els establiments del centre dels municipis no queden buits, ja que entre 10 i 15 dels que tanquen són ocupats per negocis d’altres sectors. “Les dades mostren com el 60% de les antigues tendes d’alimentació passen a ser establiments amb productes de la llar (mobles, electrodomèstics, tèxtil,…), mentre que el 40% restant queda molt diversificat, amb nous estancs, quioscos, perfumeries, joieries, floristeries, etc.”, indica la investigadora.\nL’estudi també aporta dades sobre els hàbits de consum de la població, derivats de l’efecte que tenen determinats supermercats sobre el tancament dels comerços tradicionals. Així, els supermercats convencionals són els que provoquen més tancament sobre les petites tendes d’alimentació del centre de les ciutats, mentre que les grans superfícies de marques blanques tenen un efecte nul.\n“Els consumidors estan acostumats a comprar uns determinats productes i marques i no és fàcil canviar els seus hàbits. Així, els supermercats convencionals sembla que competeixen directament amb els petits establiments, ja que venen productes similars reunits en un mateix local, el que pot resultar més còmode pels consumidors”, conclou Sánchez-Vidal.


Exposició en homenatge a Jordi Cano | Elisava\nExposició en homenatge a Jordi Cano\nData: 11.11.2021 - 23.12.2021\nHora: De dilluns a divendres, de 8.00 h a 22.00 h\n(Contingut actualitzat el 15.11.21)\nEl passat dijous 11 de novembre es va inaugurar Un projecte és un trajecte, exposició en homenatge a Jordi Cano i la seva trajectòria, que es podrà visitar fins al 23 de desembre a la Sala Àgora d’Elisava. El títol de la mostra fa referència a una de les seves moltes frases que han deixat empremta entre els seus col·laboradors i alumnes. Molts d’ells van assistir a l’acte inaugural, protagonitzat pel record de qui durant molts anys va ser director dels Màsters d'Elisava en Direcció d'Art, Disseny Publicitari i Comunicació, i Creativitat Audiovisual. També va dirigir UMedia, la Unitat de Recursos Multidisciplinaris de la Universitat de Vic - Universitat Central de Catalunya i l'estudi de disseny i comunicació Eumo DC.\nDe la seva trajectòria, però sobretot del seu perfil humà, en van parlar Santiago Albert, Director de Màsters i Postgraus d’Elisava ("avui és un dia d'essències, no d'absències; i l'essència d'en Jordi continua molt present en tots nosaltres"); Javier Peña, Director General i Científic d’Elisava ("amb ell vaig aprendre com a company, professional i persona"); Joan Turró, Director General de la Fundació Universitària Balmes ("era un home molt inteligent i polifacètic; va deixar la seva empremta en tot allò que feia"); i el professor Marc Aliart, qui va compartir amb Jordi Cano la direcció de diversos programes d'Elisava durant els darrers anys: "va ser un mentor, un mestre i un amic. Una persona insubstituible".\nUn llibre amb reflexions inspirades en algunes de les frases del dissenyador\nTambé van pronunciar unes paraules alguns familiars d'en Jordi i els exalumnes Diana Núñez i Ruben Cruz, membres de Benana Studio i responsables del llibre La semilla del cómo. Trayectos, conexiones y relatos, que complementa l'exposició. La publicació, editada i produïda per la UVic-UCC i Elisava, reuneix nombroses reflexions visuals i escrites de molts dels que van conèixer en Jordi Cano, inspirades en algunes de les frases més populars del dissenyador.\nL'exposició repassa alguns dels projectes i creacions de Jordi Cano, com el Mètode Hourglass o el Mètode 4D: definir, desenvolupar, definir i dirigir, que va dissenyar com a procés metodològic per activar tots els sentits i pensar primer amb els peus, després amb les mans, amb els ulls i, finalment, amb el cap. També compta amb projectes dels seus alumnes, que ell mateix va tutoritzar, i fragments de pensaments, records i paraules d’homenatge d’aquells que van treballar amb ell.\nEl Jordi, dissenyador, professor, mentor, amic i company, posseïa una qualitat humana fora del comú, i era una d'aquelles persones que deixava empremta en tot allò que feia. Elisava no seria la mateixa sense la seva aportació acadèmica i personal durant tots aquests anys. Amb aquesta exposició volem retre un homenatge a la seva figura.\nTotes les fotos de la inauguració de l'exposició


La Generalitat busca fomentar les oportunitats de negoci arran de l'Alimentària 2016 | Notas de prensa gratis\nNotas de prensa gratis > Actualidad > La Generalitat busca fomentar les oportunitats de negoci arran de l'Alimentària 2016\nLa Generalitat busca fomentar les oportunitats de negoci arran de l'Alimentària 2016\nEuropa Press 25 abril, 2016 0 Comentarios\nEl Departament d’Empresa i Coneixement aproparà en el marc de la fira Alimentària 2016 noves oportunitats de negoci al món a les empreses catalanes mitjançant un calendari d’activitats del 25 al 28 d’abril. Les iniciatives es duran a terme al Hall 3 de l’Alimentària Hub del Recinte Fira Gran Via. En el marc del certamen, ACCIÓ organitza la quarta edició de l’Alimentària Brokerage Event, el punt de trobada per a més de 600 empresaris de tot el món que busquen socis tecnològics, comercials o d’R+D+i per desenvolupar els seus projectes.\nOrganitzat amb el suport de la xarxa Enterprise Europe Network (EEN), el Brokerage tindrà lloc el 27 d’abril de les 10h a les 18:30h i comptarà amb participants de 27 països. ACCIÓ organitza, a més, tres sessions temàtiques sobre el programa europeu de finançament SME Instrument, la innovació en els clústers alimentaris i l’exportació de vins als Estats Units.\nEl conseller d’Empresa i Coneixement, Jordi Baiget, i la consellera d’Agricultura, Meritxell Serret, presentaran el dimarts 26 d’abril a les 16:30 hores el Pla d’Accions del projecte “Catalunya, Regió Europea de la Gastronomia 2016” (CREG). Són totes les activitats que la Generalitat farà per donar a conèixer la gastronomia i l’enoturisme.\nExperiències d’èxit del sector alimentari a l’SME Instrument\nA la sessió Pitching session: SME Disruptive Food Market Innovators, un total de 13 empreses que han rebut finançament del programa europeu SME Instrument explicaran les claus de l’èxit dels seus projectes. Les companyies són Camelia Company España S.L., Algaenergy, Natural Machines, Axeb Biotech, Imicroq, Instagreen, Biolan Microbiosensores S.L., Inobiolev S.L., Withlocals, Inovfruit, Iberital, Chimigraf i Senso Wave. Catalunya és una de les regions amb més concentració de projectes subvencionats per l’SME Instrument, amb més de 17 milions d’euros rebuts per 60 empreses.\nAquesta sessió tindrà lloc a la sala Innoval de l’Alimentaria Hub el dia 28 d’abril a les 10h, i es realitza en col·laboració amb la Comissió Europea i la Unitat SME Instrument (EASME). Podeu consultar el programa aquí.\nInnovació Alimentària en Clústers\nEls 6 clústers de l’alimentació que formen part del programa Catalunya Clústers de la Generalitat (AINS, de nutrició i salut; Foodservice, Gourmet, INNOVACC; del sector carni porcí; INNOVI; vitivinícola i el Clúster del Packaging) explicaran en aquesta sessió les últimes tendències i innovacions que s’estan treballant en cada un dels seus àmbits. La sessió tindrà lloc al Hall 3 de l’Alimentària Hub el 25 d’abril a les 15h, i podeu consultar el programa aquí.\nCatalan Wines USA: com exportar vi als Estats Units\nEl dijous 28 d’abril a les 10h, la Sala Agora (Pavelló, 3) acollirà la presentació del servei Catalan Wines USA, una plataforma per que els cellers catalans exportin als Estats Units. La directora de l’oficina d’ACCIÓ a Miami, Conchita Muñoz, donarà a conèixer el treball de promoció i comercialització dels vins catalans en aquest país. Des de la posada en marxa del servei al 2010, la plataforma ha contactat més de 4.000 professionals i ha organitzat 18 actes de promoció arreu dels Estats Units. El 73% dels cellers que han participat al Catalan Wines USA han tancat acords comercials.\nEl sector de l’alimentació a Catalunya\nSegons dades de la Unitat d’Estratègia i Intel·ligència Competitiva d’ACCIÓ, l’alimentació és el sector industrial amb un major pes a Catalunya, representant un 19,8% del total i amb una facturació que supera els 25.000M€. El sector està format per un total de 3.714 empreses i compta amb més de 75.000 treballadors. A Catalunya es concentren grans multinacionals com Danone, Cargill i Nestlé. Podeu consultar l’estudi “Oportunitats internacionals en el sector alimentació i begudes” aquí.\nEn els últims 10 anys, les exportacions catalanes d’alimentació i begudes han crescut un 91,3%. Al 2015, les exportacions catalanes representen el 28,7% del total d’exportacions de l’Estat espanyol. Dins de l’alimentació destaca el subsector dels productes càrnics –especialment la carn de porc-, amb una quota de mercat superior al 31% i amb més de 500 companyies que es dediquen a la producció de carn (2014). L’any 2015, els productes de carn han sumat un terç de les exportacions catalanes en el sector alimentació, seguits dels olis i greixos (13%), l’alimentació animal (12%) i les begudes (11%). Els vins són, per la seva banda, els productes amb un major volum de producció i venda.\nEn el període 2009-2015, Catalunya ha atret un terç dels projectes d’inversió estrangera del sector de l’alimentació que s’han establert a l’Estat espanyol, i al 2015 ha ocupat la primera posició dins l’Europa continental en creació de llocs de treball. Pel que fa a les tendències en alimentació, s’observa l’augment del consum d ’snacks lligat als formats fàcils de preparar i consumir, el creixement de productes orgànics i l’aparició de noves aplicacions mòbils vinculades al sector alimentació.\nSegueix-nos a les xarxes a través del Saps Com?!: A Twitter: @sapscom Al canal de Youtube: SapsCom\n8 empreses catalanes dedicades a les TIC, presents a la fira ANDICOM a Colòmbia\nXina convida Catalunya al congrés TM Forum Smart City inFocus 2016 com a Smart Country de referència\nLa literatura catalana comptarà amb un stand de promoció a la Fira del Llibre de Varsòvia\nONCE i ICEC arriben a un acord per fomentar el consum de cultura entre persones amb discapacitat visual


gemma raurell colomer\nPosted on 4 Juny 2012 by gemma\nLlicenciada en arts escèniques a l’Institut del Tetare de Barcelona especialitzada en escenografía, ha rebut classes de professionals com Magda Puyo, Joan Abellán, Chiqui Berraondo, Moreno Bernardi, Víctor Molina, Jon Berrondo entre d’altres. Tècnica Superior en arts plàstiques i aparadorisme a l’escola d’arts aplicades Llotja de Barcelona (2004) també ha combinat els seus estudis amb cursos varis de tècniques de pintura mural i un monogràfic escenografía i espais efímers a l’escola Massana (2005). Actualment està treballant en el seu projecte personal vinculat a les arts escèniques aplicades a projectes socials en països en conflictes.\nTambé ha treballat al Teatre Lliure de Montjuic en la producció “dispara/agafa el tresor/repeteix” (2012-13) dirigida per Josep Maria Mestres. En aquesta producció va estar fent d’ajudant d’escenografia de Pep Duran i d’ajudant de vestuari de Nina Pawlosky.\nDurant els quatre anys a l’institut del teatre també ha estat realitzant treballs d’aparadors i estands varis de botigues i restaurants, ha col·laborat amb el grup de floristes paral·lel, ha participat al festival street art de Berlín, i ha exposat al firart’09 amb unes 25 obres de pintura collage.\nDels seus darrers treballs d’escenografia se’n destaca “The Evil that mens do ” com a cap de decoració i ambientació i també formant part de l’equip de construcció de Luc Berger i Llorenç Mas (2014). També cuentos chinos” (2013), per la companyia “somriure bàrbar”, que una vegada estrenat en restaurants i bars en va fer la posada en escena per teatres, “Més enllà de la foscor” (2011). amb la realització de l’espai escènic pels textos de quatre dramaturgs que ens presenten quatre maneres d’entendre la foscor. Dirigida per Joan Arquè, es va estrenar aquest desembre al teatre Aurora d’Igualada i segueix en gira a sala Planeta, la sala becket, entre d’altres. També se’n destaca l’escenografia per “Horitzons” (2011), espectacle d’homenatge a Lola Anglada que se’n va fer una lectura dramatitzada i que es reprendrà pròximament.\nVa participar en l’obra”Roberto Zucco” (2011) text de Koltés que pertany al taller de tercer d’escenografia estrenat el al teatre Estudi. També com a taller l’any 2012 va estrenar “el fenomen de ponent” dirigit per Jordi Vilà que es representar al teatre Ovidi Montllor on a part de l’escenografia també s’ha encarregat de la realització del vestuari. L’any 2010 va realitzar l’escenografia per la gala de circ “Can Boter” estrenat al festival de l’1,2,3 del pallasso de Tiana. També se’n destaca “Circ de la lluna”(2009) amb la relaització de l’escenografia i construcció per aquesta obra de petit format de la companyia obskené estrenat al circulo de bellas artes de Madrid i actualment en gira. (Circ de la lluna va ser premiat com a noves propostes escèniques per injuve’2010). També va participar en la realització per l’espai escènic de l’espectacle infantil “Roba estesa” estrenat a la Fira del Mediterrani. Actualment també en gira.\nAmb la companyia obskené hi ha estat treballant en vàries ocasions amb la realització del vestuari de l’obra “privat reservat”, Circ de la lluna o col·laborant amb el projecte det text de Dea Loher “País sense paraules” amb el disseny de l’escenografia.\nPel que fa als coneixaments informàtics domina perfectament Autocad 3D i 3D studio, també photoshop i programes de disseny gràfic i vídeo.\nA part d’això també cal dir que fa invents de tots tipus i experimenta amb qualsevol material, discipina i registre per tal d’expressar tot alló que se li va manifestant. Aquest blog és un exemple d’algunes de les coses que ha experimentat fins ara i que segueix transformant cada dia que pot.


L’Ajuntament habilitarà quatre espais informatius sobre el nou servei de recollida de poda i restes vegetals - Notícies de l'Ajuntament de la Vila de Masquefa\nEls espais, que obriran els dies 26 i 27 d’octubre i 9 i 10 de novembre, són oberts a tota la població i oferiran als veïns informació pràctica i de primera mà sobre les característiques, els objectius i el funcionament del nou sistema.\nL’Ajuntament de Masquefa ha donat el tret de sortida aquest any 2018 al nou model de recollida de residus, un dels projectes més estratègics del mandat en termes de sostenibilitat i protecció mediambiental i d’aposta per nous models d’optimització del serveis que s’ofereixen als veïns. El model, que va entrar en ple funcionament arreu del municipi el passat 1 de setembre, incorpora com una de les novetats més destacades un nou servei de recollida de la poda i de restes vegetals de l’hort o jardí provinents dels particulars.\nEl nou model, que habilitarà diferents zones degudament senyalitzades i amb normes d’ús en els nuclis de la vila on els veïns podran lliurar-hi la poda particular, té com a objectius millorar les dades de reciclatge al municipi i de recollida selectiva, optimitzar el servei que es presta als masquefins, abaratir els costos de la recollida i combatre de forma efectiva els abocaments il·legals de restes vegetals a la via pública.\nEspais informatius sobre el servei de recollida de poda i restes vegetals\nAixí, amb el propòsit d’implicar la població i presentar i donar a conèixer el nou servei de recollida de poda i restes vegetals, l’Ajuntament habilitarà quatre espais informatius sobre el nou model durant els mesos d’octubre i novembre.\nEl primer punt s’organitzarà el 26 d’octubre, de 18 h. a 20 h., al CTC; i l’endemà, dia 27, el punt informatiu es traslladarà al local de l’Associació de Veïns de Can Quiseró, de les 10 h. a les 12 h. Ja al novembre, els punts informatius es podran trobar el dia 9 al local de l’Associació de Veïns de Can Parellada (de 18 h. a 20 h.) i el 10 de novembre al local de l’Associació de Veïns d’El Maset (de 10 h. a 12 h.).\nEls espais són oberts a tota la població i oferiran als veïns informació pràctica i de primera mà sobre les característiques, els objectius i el funcionament del nou sistema. Els assistents, a més, podran recollir gratuïtament uns guants de jardineria.\nEn paral·lel, també s’editarà un targetó informatiu sobre les normes d’ús de la gestió de la poda i quins són els punts habilitats per la recollida de les restes vegetals a les urbanitzacions per tal de fer arribar la informació a tots aquells veïns del municipi que disposin de jardí.\nCategoria: Butlletí, General, UrbanismePer Ajuntament de Masquefa 09/10/2018\nAnteriorPrevious post:El nou servei de recollida de residus compleix el primer mes d’implantacióSegüentNext post:Masquefa es dotarà amb un nou Centre de Dia per a la gent gran


La botiga | Focus Òptics La botiga – Focus Òptics\nA Focus Òptics disposem d’una botiga d’uns 100 metres quadrats al teu servei al carrer Doctor Junyent, número 8, de Vic. L’espai es divideix en exposició, zona d’atenció personalitzada, taller d’òptica, gabinet de graduació i lents de contacte, despatx i magatzem.\nTot i que es va posar en marxa l’any 1984, l’espai ha sofert diferents remodelacions per tal d’oferir un millor servei als clients. Una de les més importants va tenir lloc l’any 1998 i va ser a nivell de distribució, de manera que va permetre ampliar la zona d’exposició i d’atenció personalitzada. Durant els primers anys del segle XXI també es van fer altres millores com ara la renovació de la imatge de la botiga o la incorporació d’aire condicionat, amb l’objectiu d’oferir una major comoditat.\n. Vine a veure’ns i el nostre equip t’atendrà amb la màxima professionalitat.\nLluís Quer, òptic-optometrista\nMontse Serra, òptica-optometrista\nCarme Roca, auxiliar d’òptica i administrativa\n. Els nostres horaris d’atenció i venda són:\nDe dilluns a divendres De 9.00 a 13.30 h i de 16.30 a 20.00 h\nDissabtes De 9.00 a 13.30 h (els dissabtes tarda tenim tancat)\nA la nostra botiga t’oferim la possibilitat de comprar amb la Targeta Urbana, una iniciativa de l’associació Vic Comerç que permet beneficiar-se de descomptes i participar en campanyes, sortejos i promocions. Troba tota la informació a http://www.targetaurbana.cat.


Una nova edició d'altura del 'Pickwick' de Dickens, en la versió de Josep Carner, acoloreix un Any Carner destenyit per la pandèmia\nQuines són les dotze novel·les candidates al Premi Òmnium a la Millor Novel·la de l’Any\tQuines són les dotze novel·les candidates al Premi Òmnium a la Millor Novel·la de l’Any\nUna nova edició d’altura del ‘Pickwick’ de Dickens, en la versió de Josep Carner, acoloreix un Any Carner destenyit per la pandèmia\nÉs una edició d'Univers, el segell literari d'Enciclopèdia Catalana, de 1.600 pàgines, en anglès i català, amb planes acarades · Inclou els dibuixos de la primera edició i uns annexos que aporten novetats sobre la traducció\nS’ha presentat una nova edició de Pickwick, de Charles Dickens, traduïda per Josep Carner. El volum, editat per Univers, és una coedició d’Enciclopèdia Catalana i la Fundació Pere Coromines, amb el suport econòmic de la Universitat de Girona. L’edició va a cura de Jaume Coll, filòleg especialista en l’obra de Carner i marmessor literari de l’escriptor. I el curador de l’edició del text anglès és el filòleg Joan Ferrer, de la Universitat de Girona. Són 1.600 planes, amb el text original en anglès i la traducció al català acarades. Conté una introducció i uns apèndixs amb noves aportacions sobre la traducció. Així també, un vocabulari de dues mil paraules elaborat per Ferrer i un plec amb les il·lustracions de la primera edició anglesa, a tall de novel·la gràfica. El volum, que els editors defineixen com una edició limitada i de luxe d’un dels grans clàssics de tots els temps, té una tirada de mil exemplars i val 49,9 euros.\nLes tres versions de Pickwick escrites per Dickens\nJaume Coll explica el procés llarg de l’edició dels texts, tant de l’anglès com del català. De la traducció feta per Carner, no se’n conserva cap manuscrit, només els tres volums de la primera edició del 1931. Acarant el text anglès amb el català, Joan Ferrer es va adonar que hi faltaven frases. En aquesta edició s’ha restituït el text que hi mancava, col·locant-lo entre claudàtors. Aquesta és una de les novetats importants, però n’hi ha més.\nColl diu: “Vaig treballar en diverses direccions. Primer, vaig fer una immersió en Dickens i una prospecció editorial. Vaig saber que la novel·la de Dickens tenia tres estadis de redacció: el primer, que durà entre 1836 i 1837, durant la publicació en fascicles i fins a la primera edició del llibre, el 1837. El segon va ser el 1847, quan va aparèixer una edició econòmica, en què Dickens va retocar el text; en aquest segon estadi també s’inclou una altra edició, del 1857. I el tercer estadi de redacció va ser el 1867, quan Dickens va revisar el text per darrera vegada.”\nContinua Coll: “Totes les edicions que s’han publicat a partir del 1867 es fonamenten en aquesta última. Però jo sospitava que Carner no havia traduït el text del 1867 i l’estudi del text anglès m’ha portat a confirmar que Carner havia triat el segon estadi. Diuen que el millor text de les obres de Dickens sempre és la primera edició, que després ell perverteix el text. Carner va optar per la via del mig.”\nEl llibre acara la versió original anglesa del 1867 i la traducció catalana a partir de l’edició anglesa del 1847. Segons Coll, que les edicions no coincideixin “és fantàstic, perquè això permet de comparar-les”. Les diferències s’han recollit en les notes d’un dels apèndixs del volum. Amb tot, Coll ha recordat que, a diferència de la literalitat i fidelitat al text original que segueixen els traductors actuals, en l’època Carner escrivia la novel·la a través del text de Dickens, s’apropiava el text i n’oferia la seva versió catalana, adaptant els exemples de la tradició anglesa a la d’aquí.\nPer a ajudar a resoldre els dubtes que ha suscitat la revisió dels texts per a aquesta edició, s’han consultat quatre traduccions de quatre llengües romàniques: La francesa de Monod a la Pléiade, la castellana de Valverde, la italiana de Vedinois i la catalana de Casacuberta.\nLa presentació es va fer a la llibreria Ona. Dret, Joan Abellà, director general d’Enciclopèdia Catalana. Asseguts, en segon pla, Jaume Coll, curador de l’obra, i Ester Pujol, directora editorial del segell Univers.\nCarner és una llengua\nJaume Coll ha recordat que el 1984 va sentir dir al filòleg i professor de la Universitat de Girona Modest Prats (1936-2014): “Carner és la llengua.” I segons que s’explica en la introducció d’aquesta edició, el professor de literatura catalana de la Universitat de Barcelona Antoni Comas (1931-1981) sostenia que les dues traduccions més importants de la història de la nostra llengua eren les que Carner i Riba havien consagrat a dues de les obres més formidables de les lletres universals: el Pickwick, 1931, i l’Odissea, 1953.\nContinua Coll: “Carner va començar a traduir Dickens el 1928. Havia pactat amb Puig i Ferrater, editor de Proa, la traducció de tres novel·les seves: Pickwick, la seva preferida; David Copperfield i Great expectations. Jo diria que Carner va començar a traduir-les alhora. Va publicar Pickwick el 1931 i el diccionari Fabra va aparèixer el 1932. És per això que aquesta traducció per a mi és la materialització del diccionari Fabra.”\nPerò la llengua de Carner és la de la primera meitat del segle XX i, per tant, és més acostada a Dickens que a nosaltres. Per ajudar a entendre paraules que ara es fan servir poc o gens, o són inventades per Carner, Joan Ferrer ha elaborat un vocabulari de dues mil paraules, que ocupa cinquanta planes d’un altre apèndix del llibre i que és un veritable diccionari carnerià. Jaume Coll considera que és una peça molt important d’aquesta edició.\nDiu Joan Ferrer: “L’encant del llibre radica en el que hi ha entre plana i plana. Essent els dos textos acarats, podem veure d’una manera fantàstica la màgia que només sorgeix dels grans mestres de la literatura. Joan Coromines m’explicava que Pompeu Fabra sovint es quedava quiet i pensatiu i es demanava en veu alta: ‘El pare, com ho diria?’ El pare és la tradició! I Carner és un màgic de la llengua. Als meus alumnes, els dic sempre que si volen aprendre a escriure bé llegeixin aquest llibre. Carner en aquest llibre fa brollar el cor de la llengua, fa una màgia que ens deixa bocabadats. Perquè la llengua de Carner és una llengua molt rica i la desplega amb totes les seves possibilitats. És una llengua amb la qual ho pot dir tot, una llengua sense contenció.”\nProjectes que trontollen i noves edicions vinculades a l’Any Carner\nLa pandèmia ha trastocat la major part de propostes que s’havien de fer sota el paraigua de l’Any Carner. L’activitat de l’Any Carner fa setmanes que és simbòlica: poemes a les xarxes i algunes conferències (una part també ha estat suspesa). Com a curador de l’Any Carner, Jaume Coll ha explicat a VilaWeb que pensa que la celebració s’acabarà el 2022, quan hàgim superat la pandèmia; això sí, sempre que la Institució de les Lletres Catalanes li doni suport. Això no es pot assegurar, perquè al febrer, després de les eleccions, la direcció d’aquesta institució pot canviar i varia les prioritats.\nPer Jaume Coll hi ha tres projectes importants, emparaulats i presentats dins el dossier general de l’Any Carner, nascuts de la iniciativa privada, que s’haurien de dur a terme: l’escenificació de Nabí, proposta que de moment resta aturada; el Perfum Carner / els fruits saborosos, impulsat pel reputat perfumista Joaquim Carner –segons que sembla emparentat amb el poeta– que també ha quedat congelada. I el tercer projecte que Jaume Coll no voldria que caigués és una proposta gastronòmica del Celler de Can Roca, a partir dels poemes d’Els fruits saborosos.\nQuant a noves edicions de l’obra de Josep Carner, les més importants es mantenen: la primera és el Pickwick, que ja és una realitat. Després, Edicions 62 ja ha anunciat que a començament d’any publicarà el volum segon de l’Obra Completa, dedicat a la poesia dispersa, pròpia i traduïda, que Carner va escriure del 1894 al 1924. Aquest període va ser molt prolífic: hi ha tants poemes com en el primer volum, més d’un miler. El volum també superarà les 1.500 pàgines. I Edicions 62 també publicarà Poesia 1957, que aplegarà tota la poesia de Josep Carner i que ell mateix va fixar l’any 1957. Aquesta nova edició (l’anterior era del 1992, editada per Quaderns Crema), també va a cura de Jaume Coll, feta a la llum dels nous documents que ha trobat d’aleshores ençà.\n15:15[EN DIRECTE] Multes de fins a 30.000 euros per no comprovar el certificat covid al País Valencià\n14:53La primera adaptació d’El sopar dels idiotes’ torna a Barcelona més de vint anys després\nLa fiscalia del Suprem prorroga sis mesos més la investigació a Joan Carles I


d’octubre 2011 ~ Agafa'm si pots\nEl blog va creixent mica en mica i és moment de fer canvis, petites variacions que aportin modernitat i variïn el disseny i la funcionalitat de les eines disponibles.\nEl canvi més significatiu és que estrenem Twitter! Una xarxa social en evolució que cada vegada utilitza més gent i que és molt interessant a part de resultar de molta utilitat. Noticies i informació constant, com una roda que no s'atura mai, amb la possibilitat d'interaccionar més fàcil i ràpidament que amb altres xarxes socials.\nAixí doncs, a partir d'avui anirem seguint l'actualitat esportiva i comentant cada una de les noticies que tinguin a veure amb el món del running -així com del triatló etc. -.\nA més, també tenim a disposició de tothom una pàgina de Facebook, on ens centrem més en els posts que anem publicant al blog i no tan en la informació continua que genera l'actualitat esportiva.\nEns podeu seguir a Twitter a @Agafamsipots.\nI també a Facebook, a la pàgina oficial Agafa'm si pots.\nD'altra banda, estem estudiant la possibilitat de reformar parcialment el blog en quan a disseny, de manera que tan els colors com sobretot les eines disponibles canviïn i siguin més eficients i efectives, que donin més joc. Com requereix el seu temps, de moment ho estem mirant i buscant el disseny que més i millor s'adapti a les necessitats del blog.\nPel que fa a l'àmbit purament esportiu, aquest pròxim cap de setmana arriba La Marxassa, de 65,2 km i 3985 metres de desnivell acumulat. Serà la nostra quarta participació i l'enfrontem com sempre amb moltes ganes i amb l'objectiu de rebaixar el temps de l'any passat. Mentre que la meva participació i la d'en Joan és segura - si no sorgeix cap contratemps d'última hora -, la d'en Pol és dubtosa degut a una rebrincada al turmell que de moment no se li acabava de curar. Al llarg de la setmana s'haurà de veure si el dolor remet o per el contrari continua i saber si finalment serem dos o tres els que participarem a la proba.\nArran de l'abandonament d'en Kilian Jornet a la Cavalls del Vent - amb victòria novament de Miguel Heras - i la cancel·lació del repte al Machu Pichu, és un bon moment per recordar alguns dels seus èxits aconseguits al llarg d'aquests anys. Tot per gaudir de les seves gestes i per recordar que, les llegendes com ell, a vegades necessiten caure alguna vegada i mantenir-se en l'anonimat una temporada per tornar encara amb més força després i seguir demostrant a tothom qui mana.\nEn aquest vídeo es pot veure l'ascens i descens (o concretament aquí, el descens) a l'Olímp de Grècia que en Kilian va completar en 5 hores i 19 minuts. Espectacular com llisca pel terra i com s'escolta la respiració acompassada del campió.\n16:38 Agafa'm si pots 2 comments\nLes males sensacions del dissabte, intentant per primer cop la Pujada a la Mútua de Vilassar de Mar (realitzant un total de 14 km) es van confirmar l'endemà, a la Cursa de Sant Muç-Rubí. Que no estic ni molt menys en el meu millor estat de forma és una evidencia. Suposo que tots els km's acumulats al llarg de la temporada han d'acabar passant factura. Al cap i a la fi, són moltes curses (i entrenaments) fetes, alguna de llarga distància.\nLa qüestió és que volia fer un temps com a mínim decent a Rubí i així, de pas, optar al podi de la categoria. Això últim ho vaig gairebé aconseguir (4º de la categoria). El temps, en canvi, va estar lluny de ser considerat decent.\nÉs veu clar que hi ha un problema quan ja des dels primers metres, les cames estan pesades i els hi costa avançar; quan a les pujades on normalment abans podies apretar i avançar als rivals, ara pateixes de debò; quan les rectes et cansen com si estiguessis en pujada o quan arribes a meta fos, com si portessis 20 km.\nA favor s'ha de dir que la cursa era trencacames. Tot i que l'speaker comentava abans de començar que tot eren rectes i baixades, la realitat era diferent i hi havia fortes pujades que et deixaven tocat. Més de la meitat de la cursa era de constant pujada i tot i que la part final era de baixada, ja llavors "el mal ja estava fet".\nEl temps final, 44:27, millora el registre aconseguit en l'últim 10 mil. Però continua estant lluny de les meves millors marques, per la qual cosa em deixa totalment insatisfet.\nLa pròxima cursa és aquest dimecres (el dia de la Hispanitat), a Vilassar de Mar, de 10 km. El millor seria no córrer però ja que hi estic inscrit i que em cau al costat de casa, hi anirem.\nTot i la mala situació actual, física però també mental, amb els ànims baixos, cal tirar endavant perquè queden curses importants i atractives d'aquí a finals d'any. Tornar a fer la bonica Marxassa, sobreviure com es pugui a la temible Burriac Xtrem (26 km) o gaudir de la increïble (per a mi la millor) Cursa dels Nassos l'últim dia de l'any. No em puc prometre a mi mateix bons resultats però com a mínim sí intentar gaudir de la cursa al màxim.\n10:44 Agafa'm si pots No comments\nOctubre acostuma a ser un mes important pel que fa a proves de running, tan d'asfalt com de muntanya, on un fins i tot pot arribar a córrer una cursa en tots i cada un dels cap de setmana del mes. Competicions de tot tipus i també de dificultat diversa. Aquí us en deixem un recull força complert. Nosaltres en farem alguna que altra. Com sempre qualsevol opinió o proposta la podeu comentar al mateix post o al correu agafemsipots@hotmail.com!\nXXIII CURSA SANT MUÇ - RUBÍ\nDia i hora: Diumenge 9 - 10:30 h.\nCURSA RODA DE TER\nDistància: Mitja Marató (21 km) i 10 km (tot asfalt)\nDia i hora: Dimecres 12 - 10:00 h.\nDia i hora: Dissabte 15 - 9:00 h.\nDistància: 100 km (tot muntanya)\nCURSA CN SABADELL\nTRIATLÓ GARMIN BARCELONA\nDia i hora: Diumenge 16 - 8:10 a 13:00 h.\nDistància: Súper-Sprint/ Sprint/ Olímpica\n18º LA MARXASSA\nDia i hora: Dissabte 22 - 7:00 h.\nLloc: Sant Martí del Montseny\nDistància: 65.1 km (tot muntanya)\nDia i hora: Diumenge 23 - 9:00 h.\nLloc: Castelldefels (Canal Olímpic)\nDistància: 10 km/ Mitja Marató/ Marató (tot asfalt)\n17º MARATÓ DE MUNTANYA DE CATALUNYA\nDia i hora: Diumenge 30 - 7:15 h.\nDistància: 42,195 km (tot muntanya)\nDia i hora: Diumenge 30 - 10:00 h.


Què és l’autoimmunitat? Biocomunica’t ens ho explica | El Blog d'Emprenedoria Social a Catalunya\n« Segona Trobada #impuls a l’Emprenedoria Social. Barcelona 29.11.2011\nLlegó la hora de las empresas sociales »\nQuè és l’autoimmunitat? Biocomunica’t ens ho explica\nNovembre 25, 2011 // 2\tBiocomunica’t és una iniciativa creada per cinc joves científics que, a més de la seva activitat en l’àmbit de recerca biomèdica, realitzen activitats participatives i de difusió per tal d’incrementar el coneixement científic de la ciutadania.\n«Volem acostar la ciència i, concretament, els darrers coneixements que aporta la investigació biomèdica al públic en general»\nEl proper dijous 1 de desembre podeu participar al “Café Científic” a la Pedrera, on es parlarà de l’autoimmunitat, i on reconeguts científics intentaran respondre a preguntes com ara:\nQuè fa que el meu sistema immunitari reaccioni contra el meu propi cos?\nEstan augmentant les malalties autoimmunitàries?\nHi ha factors externs que influeixin en el desenvolupament de les malalties autoimmunitàries?\nAquest “Café Científic” es celebrarà a La Pedrera dijous 1 de desembre a les 19:00. Més informació aquí.\nBiocomunica’t és una de les iniciatives acompanyades pel Programa de Suport a l’Emprenedoria Social de la Generalitat de Catalunya. Fa uns dies, Elisa Balducci, una de les joves investigadores que integra l’equip de Biocomunica’t, era entrevistada per Manuel Campo Vidal. Vegeu-la:\nEtiquetes Biocomunicat, café científic, cenrtre de recerca, Ciència, divulgacó científica, tallers\nPost your own or leave a trackback: Trackback URL\tCARME GELPI CASTELLÀ ha dit:\tDesembre 23, 2011 a les 8:34 am\tM’agradaria participar en algun dels vostres Cafés Cientifics, pel que vos sol.licito que m’envieu informació així que cel.lebreu algún que altre encontre o café. Soc Educadora Social, amb més de trenta anys de treball social, en l’àmbit de la discapacitat mental i fisica. Malatia mental, i integració infanto/juvenil. En l’actualitat , estic posant en marxa un nou Pla d’Empresa: Biocomunicació Electromagnètica i salut mental. Estic realitzant Masters en Biorresonància Quàntica i faig recerca a partir dels cassos pràctics que m’arriben , no n’hi hà massa de recerca , i em faria il.lusió fer-ho en equip, o almeinys poder aprofondir la meva tasca educativa i terapèutica. Considero que és una bona eïna , la meva pràxis m’ho ha demostrat.\nEmprenedoria Social ha dit:\tDesembre 23, 2011 a les 3:07 pm\tI tant, Carme! Et posem en contcte amb l’equip de Biocomunica’t. Gràcies per seguir-nos!


Les Decennals de Valls reuneixen 28 colles castelleres | Canal Reus TV\nLes Decennals de Valls reuneixen 28 colles castelleres\n13:54 - 30 gener 2022\nTrobada històrica de colles castelleres per les Festes Decennals de Valls. Malgrat la pandèmia, una trentena de colles dels Països Catalans s'han reunit en un acte únic que no es viu com una competició, sinó com una trobada festiva.\nA quarts de 12 del migdia el passeig de l'Estació de Valls s'ha omplert de camises de tots colors, pertanyents a 28 colles dels Països Catalans, que han exhibit els seus castells en tres rondes simultànies, uns castells que, més que el valor de ser grans construccions, tenien el valor de ser l'acte de la represa castellera tal i com l'enteníem abans de la pandèmia. Una trobada multitudinària, amb públic, i que malgrat les baixes d'última hora per la pandèmia, ha estat plena d'emocions i il·lusió.\nEntre les colles que hi han participat n'hi havia set de les que es troben entre les deu millors, segons el Baròmetre Casteller. Però també n'hi ha havia d'altres amb menys trajectòria, entre elles, algunes que no havien participat mai a la trobada perquè han nascut durant els darrers 10 anys.\nAquestes han estat les colles participants: els Minyons de l’Arboç, els Castellers de Badalona, els Castellers d’Esparraguera, els Castellers del Foix de Cubelles, els Vailets de Gelida, els Margeners de Guissona, els Moixiganguers d’Igualada, els Castellers de Mediona, els Castellers de Mollet, la Colla Castellera Matossers de Molins de Rei, els Torraires de Montblanc, els Castellers del Poble Sec, els Xiquets de Reus, els Castellers del Riberal de la Catalunya Nord, els Castellers de les Roquetes, els Castellers de Sabadell, la Colla Castellera de Sant Pere i Sant Pau, els Xiquets del Serrallo, la Colla Jove de Castellers de Sitges, la Colla de Castellers Xiquets de Tarragona, la Colla Jove Xiquets de Tarragona, els Castellers de Terrassa, els Nois de la Torre, els Xiquets de Torredambarra, la Colla Joves Xiquets de Valls, la Colla Vella dels Xiquets de Valls, Castellers de Vilafranca i els Xiquets de Vila-seca.\nLa situació de pandèmia ha obligat a fer canvis com, per exemple, d'ubicació. Si bé en un principi s'havia de celebrar en un espai del nucli antic, al final s'ha optat per fer-la al passeig de l'Estació, on hi ha una superfície de 10.500 metres quadrats. També s'ha obligat els castellers a utilitzar mascaretes del tipus FFP2.\nDiada castellera decennals de valls trobada castellera\nEls Xiquets de Reus ja han decidit si assistiran a les Decennals de Valls\nLa Diada del Mercadal ofereix el primer castell de vuit de la represa\n03.10 per Laura Roig


Happy Home Zandvoort Països Baixos - Ofertes d'hotels amb els MILLORS DESCOMPTES EN LÍNIA\nKostverlorenstraat 54a, Zandvoort Centre, Zandvoort, Països Baixos - Veure al mapa\nSituat en el cor de Zandvoort City Center, Happy Home és un lloc ideal des d'on descobrir Zandvoort. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Museu Zandvoort, Circ Zandvoort, Casino Holandès Zandvoort donen a aquest hotel un encant especial.\nAmb una oferta de serveis hotelers superior i ampla gama d'entreteniment, Happy Home és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Zones públiques amb Wi-Fi, aparcament de cotxes.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, reproductor de DVD/CD per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Happy Home és un lloc ideal d'estada pels viatgers que busquin encant, comfort i facilitat a Zandvoort.


ANC1-1106-T-24 Escrits d'Àngels Garriga dedicats a familiars.  - 1958\n1 subcarpeta.- Conté un escrit d'Àngels Garriga [i Eulàlia Mata Garriga] dedicat a la filla i germana Marieta [Maria Mata Garriga] i el seu nòvio Francisquet [Francisco Constantí Jové] (1948); 4 poemes dedicats a les nétes Maria dels Àngels i Nuri [195 ...\nANC1-1106-T-23 Altres records familiars. 1940 - 1955\n1 subcarpeta.- Conté un recordatori de "l'acció de gràcies de la familia Garriga pels tràngols il·lesament passats en els tres anys, 1936-1939" (1949); un dibuix d'infant dedicat a la tieta Marta; un programa d'actes de l'apertura primaveral de l'"Agru ...


Perarnau Blog: Amor per la pilota\nQuan el Barça perd la pilota es converteix en un equip vulgar. La pilota és l’autèntic estil del Barça: amb ella tots els moviments adquireixen coherència i sentit; sense ella l’equip s’engarrota i es fa petit, feble i escarransit. Per tant, la solució quan un partit pinta malament, i el de dissabte contra el València pintava molt malament, és tornar a conquerir la pilota, fer que s’enamori de tu.\nAra que hi ha tanta gent amb petits dubtes sobre l’equip d’en Pep, dubtes de si plantilla curta o angoixa dels davanters o necessitat de fitxatges, ara ha estat molt engrescador aquest nou episodi d’amor de l’equip amb la pilota. I fer-ho, a més, davant d’un líder tan seriós com el València. Un Barça amb aquesta passió per la bimba no mereix que es dubti d’ell.\nTampoc l’acció de responsabilitat aprovada per l’Assemblea mereix gaires dubtes, al meu entendre. Sí que podem dubtar de les veritables raons de la directiva o del vot en blanc del president, però que el soci hagi decidit, encara que sigui per un marge ben justet, aixecar el llistó de la responsabilitat ben amunt no es res dolent. Contra el que pensa molta gent, jo crec que el Barça ha donat un gran exemple.\n- Publicado en RAC-1 (18-X-2010)\nPublicado por Martí Perarnau en 10:56


Trump carrega contra el fiscal general\nTrump carrega contra el seu ministre de Justícia i afirma que ha sigut "injust" amb ell\nEn una entrevista a 'The New York Times' retreu a Jeff Sessions que decidís apartar-se de la investigació dels vincles de la campanya de l'ara president amb Moscou\nDijous, 20/07/2017 | Actualitzada 21/07/2017 - 17:53\nEl Russiagate, el fosc núvol posat sobre la Casa Blanca de Donald Trump, ha desfermat l’enèsima tempesta política del seu mandat. Obsessionat amb la investigació de la suposada trama de col·lusió de la seva campanya amb Rússia mentre el Kremlin interferia en les eleccions que el van portar fins al Despatx Oval, el president es va llançar dimecres en una diatriba pública contra el seu fiscal general, Jeff Sessions, la resta de la cúpula del Departament de Justícia i de l’FBI i el fiscal especial Robert Mueller. I amb una entrevista amb The New York Times, on va lamentar haver nomenat Sessions, Trump ha obert una crisi a la seva pròpia Administració.\nEl malestar de Trump amb Sessions era conegut des que l’antic senador, el primer a donar suport públic a la candidatura de l’empresari i un dels seus més vehements defensors, va anunciar al mes de març, quan ja era al capdavant del Departament de Justícia, que s’inhibiria de qualsevol investigació relacionada amb el Russiagate.\nPerò fins a l’entrevista amb el Times Trump no havia sigut tan cristal·lí en la seva indignació amb el fiscal general, que va prendre la decisió d’inhibir-se després que es revelés que havia mantingut reunions amb l’ambaixador rus a Washington, cosa que havia negat rotundament durant el seu procés de confirmació. «Mai s’hauria d’haver recusat i si ho volia fer m’ho havia d’haver dit abans d’acceptar el càrrec i jo hauria escollit una altra persona», va declarar Trump, que va qualificar les accions de Jeff Sessions d’«extremadament injustes» amb ell.\nEl xoc frontal de Trump amb Sessions així com crítiques al número dos de Justícia, al director en funcions de l’FBI i al fiscal especial Robert Muller que posen en qüestió que el president entengui la independència del braç judicial de la seva Administració van enxampar per sorpresa fins i tot el seu propi equip, que no per res tem les seves entrevistes amb els periodistes, on no hi ha guió que valgui. I ha obert una crisi que el lleial Sessions, malgrat tot, ha intentat mitigar.\nEl fiscal general va assegurar ahir que servir en el càrrec és «un honor» i que pretén «seguir fent-ho, mentre sigui apropiat». «Compartim de tot cor les prioritats del president Trump».\nTemes: FBI Rusiagate Jeff Sessions Donald Trump Eleccions als EUA President dels EUA Estats Units


Les aules i els seus microespais\nEl primer que us volem presentar és la nostra estimada escola i els espais que la conformen. L’escola i les aules de l’escola són un mirall de la nostra feina, de la nostra filosofia d’escola, de la nostra línia pedagògica, és a dir, una imatge del que hem anat creant entre tota la comunitat educativa: infants, família i escola. L'escola està formada per cinc aules, una sala polivalent/menjador, un magatzem, el despatx de direcció, un lavabo públic, una cuina amb el seu magatzem i un despatx i un vestuari amb lavabo per les educadores. A més, l'escola disposa d'un pati diàfan, ampli i assolellat que també el considerem una aula més de la nostra escola, és a dir, el pati com un altre espai ple d’oportunitats educatives.\nDes de fa uns anys, l’escola treballa per microespais, terme que ha decidit tot l’equip educatiu per descriure la manera com es treballa a l’escola. Els microespais consisteix en oferir diferents espais de joc atractius i preparats per despertar la seva curiositat i les seves ganes d’explorar dins les aules o en el pati, espais que compleixin diferents objectius i és el propi infant que decideix en cada moment l'espai en el qual vol gaudir. Les educadores de cada grup-edat s’encarreguen de pensar aquests espais adequats a les necessitats, motivacions i inquietuds dels infants. Per exemple, a les aules de Kiwis i Peres (llar2) s’ofereix joc simbòlic, mini món, construccions, la biblioteca, etc., a les aules de Raïms i Taronges (llar1) joc heurístic, construccions, biblioteca, espais per amagar, etc. i, finalment, a l’aula de Cireres (llar0) s’ofereix la panera dels tresors, joc heurístic, espais tous, etc. Aquests són alguns dels exemples d’espais que podem trobar a les aules i les educadores van adequant-los segons el moment en que es troben els infants, ja que canvien molt els seus interessos durant el curs. A més les educadores proposen activitats paral·leles als espais que hi ha dins l'aula segons les inquietuds dels infants. Per tant, les aules i l’escola en general: mobiliari, decoració, propostes, fotografies, frases, etc., també van canviant, juntament amb les edats, necessitats i motivacions dels nostres estimats infants.


El relleva Bartomeu Amengual, que va començar ahir la protesta\nMaria del Mar Bonet i Biel Mesquida donant suport a Jaume Bonet | Autor: Jubilats per Mallorca\nJaume Bonet, vocal de Jubilats per Mallorca en vaga de fam des de l'1 de març, ha deixat la protesta aquest dilluns després de 26 dies ingerint només aigua. Diumenge, el també jubilat Bartomeu Amengual es va afegir a l'acció. Bonet mateix ho ha confirmat en declaracions a Catalunya Ràdio, aquest dilluns a la tarda.\nHo ha fet a petició de la seva entitat. La junta directiva de Jubilats per Mallorca ha aprovat aquest dilluns per unanimitat sol·licitar a Bonet que abandoni la vaga de fam, segons ha explicat l'entitat en un comunicat. La junta directiva ha pres aquesta decisió fruit de les recomanacions mèdiques i també per "la demanda multitudinària" que ha rebut l'entitat, com ara "el prec en demanda de preservar la seva salut" que es va fer a la manifestació multitudinària de diumenge. Jaume Mateu, president de l'Obra Cultural Balear (OCB), va afirmar al seu parlament: "Mai no podrem retornar-te, Jaume, el que estàs oferint per nosaltres. I per això som nosaltres, els que compartim amb tu l’estima infinita per la nostra terra i per la nostra gent, els que et demanam que no posis en risc la teva vida; que et necessitam per seguir exigint amb la determinació dels indomables la dignitat que ens volen segrestar".\nLa junta directiva també ha aprovat enviar una felicitació als organitzadors de la manifestació i agrair la participació a les desenes de milers de ciutadans que hi van participar.\nLa junta directiva, que també ha valorat la incorporació del segon vaguista, Bartomeu Amengual, ha acordat convocar una junta extraordinària per divendres que ve per decidir manera definitiva un posicionament sobre l'estratègia a seguir a partir d'ara.\nLa força indestructible que hem congregat ens omple de raons\nConcentració silenciosa de suport a Jaume Bonet\nAlgunes recomanacions senzilles de Jaume Bonet, en vaga de fam per la llengua catalana\nEl mateix dia que roman convocada a Mallorca la gran manifestació a favor de la llengua catalana, quan es compleixen vint-i-cinc dies seguits de vaga de fam d'en Jaume Bonet, de Jubilats per Mallorca, el 25 de març de 2012, aquest fa públiques algunes recomanacions senzilles...\nImatges i veu enregistrades als jardins de Can Alcover (Palma), on Tomeu Amengual ha passat la seva primera nit de vaga de fam, en defensa dels drets lingüístics del nostre poble, després que participàs ahir a la gran manifestació cívica pel SÍ A LA NOSTRA LLENGUA, que arreplegà desenes de milers de manifestants


Primària | Escola Mossèn Cinto Verdaguer | Pàgina 4\nSortida 3r Can Xercavins\nAquestes primeres setmanes de novembre farem una sortida pels itineraris de can Xercavins i descobrirem la fauna a l’entorn de Rubí.\nVoleu veure com hem passat el dia? Recordeu que aquest curs podreu veure totes les imatges que pengem entrant a l’apartat de fotos del bloc: https://agora.xtec.cat/escolamossencinto/fotos/fotos-de-3r/\nAmunt la coctelera!\nLa setmana passada, l’alumnat de 6è vam gaudir d’una classe matemàtica molt saborosa, amb còctels inclosos.\nUs deixem la mostra a la carpeta de fotos del bloc de l’escola amb el nom de “Amunt la coctelera”.\nConfinament 3rC. Com seguirem les classes?\nHola famílies de 3rC! Espero i desitjo que estigueu bé.\nCom ja sabeu, durant els pròxims dies estarem confinats, però seguirem treballant de dilluns a divendres a través de l’aplicació Google Meet. Hi haurà dos torns per fer les videotrucades: 9:30 a 11h i 15:00 a 16:30h. Cada família pot escollir l’horari que millor li va. Avançarem el mateix contingut a les dues sessions.\nA la següent graella podeu consultar tot el que farem cada dia, per si uns dies abans us ho voleu mirar i preparar. Cada tarda afegiré el contingut del següent dia, per tal de no crear confusió.\nQUIN DIA? QUÈ FAREM?\nDilluns, 9 de novembre -MEDI NATURAL: Lectura de la pàgina 11 i 12 del llibre de coneixement del medi natural. Farem l’activitat 9. L’activitat 10 és opcional.\n-EDUCACIÓ FÍSICA: Començarem fent un escalfament amb música, així que veniu a la videotrucada amb molta energia!! També farem reptes i balls. Podeu anar pensant alguns passos divertits.\nDEURES PER DIMARTS, 10 DE NOVEMBRE -Pintar les lletres de l’alfabet d’anglès.\nDimarts, 10 de novembre -ENGLISH: Activity Book, page 8 and 9.\n-MATEMÀTIQUES: Llibre de mates, pàgina 18. Exercicis 46, 47 i 48.\nDEURES PER DIMECRES, 11 DE NOVEMBRE -MATES: Pàgina 19. Exercicis 49, 50, 51 i 52. NO HEM DE COPIAR L’ENUNCIAT!\n-CATALÀ: Fitxa de comprensió lectora.\nDimecres, 11 de novembre -MATES: Corregir deures pàgina 19 (ex. 49, 50, 51 i 52). També farem pàgina 20, exercicis 53 i 54.\n-CATALÀ: Corregir fitxa comprensió lectora i prepararem el dictat.\nDijous, 12 de novembre -MEDI NATURAL: Lectura de la pàgina 14 i 15. Activitats 12 i 13.\n-LENGUA CASTELLANA: Página 12 del libro. Trabajaremos la noticia.\nDEURES PER DIVENDRES, 13 DE NOVEMBRE -MATES: Acabar exercicis 53 i 54 de la pàgina 20\nDivendres, 13 de novembre -CATALÀ: ·Farem repàs de català jugant al KAHOOT!\n·Seguirem amb el cartell informatiu.\n-MATES: ·Corregir exercicis 53 i 54 de la pàgina 20.\n·Pàgina 21, exercicis 56 i 57.\nMoltes gràcies per la vostra col·laboració!! Molta força i ànims!!\nRecordeu que estem confinats però no cansats! Ens veiem dilluns!\nMelania Aguilera, mestra de 3rC.\nConcurs de dibuix castanyada\nD’aquí pocs dies sabrem les guanyadores del concurs de dibuix de la castanyada 2020, organitzat per la AFA de l’escola.\nVoleu veure com ho hem fet? Recordeu que aquest curs podreu veure totes les imatges que pengem entrant a l’apartat de fotos del bloc:\nHem elaborat unes capsetes amb paper per usar com a paperera per posar la punta del llapis i ens han quedat molt bé!\nAquest any els nens i nenes de 3r hem celebrat Halloween amb un taller de “fulles terrorífiques” i veient una pel·lícula.\nVoleu veure com hem passat el dia? Recordeu que aquest curs podreu veure totes les imatges que pengem entrant a l’apartat de fotos del bloc:\nAquest any els nens i nenes de 4t hem celebrat Halloween amb un taller de “Jack lanterns” i veient una pel·lícula de zoombies.\nVoleu veure com hem passat el dia? Recordeu que aquest curs podreu veure totes les imatges que pengem entrant a l’apartat de fotos des de la pàgina principal del bloc: https://agora.xtec.cat/escolamossencinto/fotos/\nTasques de 3rC fins el dimarts 27/10\nBenvolgudes famílies i alumnat. Espero i desitjo que tots i totes estigueu bé.\nA continuació, podreu veure les tasques organitzades per assignatures. Teniu temps fins el dimarts 27!!\nSi us plau, envieu les tasques al correu: maguilera@mcvrubi.cat\nQuins dies ens veurem?\n-Divendres, 23 d’octubre. Farem la primera videotrucada per Google Meet a les 11h del matí. Us enviaré l’enllaç deu minuts abans. Què farem? Xerrarem, llegirem una mica i farem operacions a través d’un joc.\nQuina il·lusió!! 😀\n–Dilluns, 26 d’octubre. Resoldrem dubtes de les tasques i compartirem una estona junts. Ho farem amb grups reduïts per poder treballar millor.\n-Primer grup: 10:00-11:30h\n-Segon grup: 15:00-16:30h\nASSIGNATURA TASCA DOCUMENTS\n(per l’alumnat que no disposa de llibre de text)\nLlengua Catalana GRAMÀTICA. L’oració.\n-Llibre de text, pàgina 14: exercicis 19, 20 i 21.\n-Llibre de text, pàgina 15: exercicis 22 i 23. Tasques_CATALÀ\nEnglish DAYS OF THE WEEK – Activity Book, page 4.\nALPHABET – Colour the alphabet and listen to the song.\nPintar l’abecedari, i escoltar la cançó.\nLengua Castellana ORTOGRAFÍA. El sonido de la K.\n-Libro de texto, página 10: ejercicios 1, 2 y 3. Tarea_CASTELLANO\nVisualitzar el següent vídeo i preparar les preguntes del document per dilluns 26, dia de videotrucada.\nMatemàtiques TIPUS DE RECTES.\n-Llibre de text, pàgina 14: exercicis 24 i 25.\n-Llibre de text, pàgina 15: exercicis 26, 27 i 28.\nNo hem de copiar els enunciats! TASQUES_MATEMÀTIQUES\nEn veiem ben aviat. Una abraçada ben forta.🤗\nPer qualsevol dubte i/o consulta, no dubteu en contactar amb mi.


Renovació del mobiliari esportiu a diferents parcs de la ciutat | Santa Coloma Gramenet\n05set2017 11:46 Antiguitat: 167 days\nRenovació del mobiliari esportiu a diferents parcs de la ciutat\nCategoria: Parcs, Esports, Urbanisme, Destacat\nL'Ajuntament ha renovat el mobiliari a diferents zones esportives de la ciutat. L'actuació que s'ha realitzat ha consistit principalment en la col·locació de porteries, cistelles de bàsquet i taula de ping pong a més d'altres petits elements com noves xarxes i taulers.\nAl llarg de la passada setmana l'Ajuntament ha dut a terme la renovació i posada en marxa de les diferents pistes esportives que hi ha als parcs de la ciutat. S’han instal•lat porteries noves i cistelles de bàsquet al Parc dels Pins-Motocros i al Jardí de Can Peixauet, a més, atenent la petició dels usuaris, s'ha decidit col·locar una nova taula de ping pong al costat de les zones de jocs infantils del Parc Europa.\nD'una altra banda s’ha posat peces noves en diferents elements al Parc de la Mediterrània i al Jardí Farigola (xarxes d'acer a les cistelles de bàsquet i taulers), i a les pistes del carrer Milton (xarxes de niló). Al Parc Europa, responent a una petició per part dels usuaris, s’ha instal•lat una nova taula de ping pong al costat de les zones de jocs infantils.


Bàsic 2 (15a i 16a sessió) « Servei Local de Català de Castelldefels\nBàsic 2 (15a i 16a sessió)\nDimarts vam seguir treballant els textos instructius. En primer lloc, vau escollir d’entre unes imatges d’ingredients culinaris quins eren els que crèieu que podrien formar part de la recepta de la crema de sant Josep. Alguns eren per despistar!\nA continuació, us vaig passar la recepta d’aquest plat i la vau completar amb els verbs que hi faltaven. Eren formes d’imperatiu (2a persona singular) i també hi havia algun pronom…\nDesprés vam veure la perífrasi d’obligació: HAVER + DE + INFINITIU\nDijous vam continuar treballant les diferents maners d’expressar l’obligació. Vam afegir: CALDRE + INFINITIU\nVam repassar els pronoms per substituir els complements directes i, per últim, vam començar amb el temps de FUTUR.\nPer acabar la classe, uns i unes pitonisses molt especials van predir el futur. Ho vau fer tan bé que crec que no podeu descartar aquesta opció en la vostra vida laboral.\nFont: PixabayFormació del futur i el condicional\n17a i 18a sessió (Suficiència 1) Bàsic 1. El calendari


El blog d'Albert Baranguer: Encetem el camí a l'estat... federal?\nAvui el Parlament ha aprovat la resolució que insta a fer un referèndum d'autodeterminació "prioritàriament" durant la propera legislatura.\nSe'ns dubte que és un gran pas endavant. Ara bé, crec que cal fer algunes consideracions:\n"Prioritàriament" vol dir que és prioritari, i hom podria entendre que si és prioritari és que caldrà esmerçar esforços en que es farà, però en "llenguatge polític" aquest "prioritàriament" sense cap adjectiu addicional vol dir que poden haver altres prioritats que passin pel davant.\nTambé convé remarcar que aquesta consulta es farà amb permís, o sense , de l'estat espanyol. Ara bé, sospito que, com a mínim, es demanarà aquest permís. Amb el PP, aquest permís està denegat. Sense discussió. Ara i sempre. Amb el PSOE, avui també està denegat però, i si cal el suport de CiU a les properes eleccions espanyoles per ajudar al PSOE a tornar al "gobierno"?\nFixem-nos que l'avançament electoral del 25 dibuixa un panorama en el que CiU, molt probablement, obtindrà un resultat molt bo. Mas i CiU aspiren a la majoria absoluta. Què passarà mentrestant a Madrid? És molt improbable que Rajoy consumeixi la seva legislatura però, en cas que així sigui, les eleccions espanyoles es produiran en un plaç màxim de tres anys. El PP estarà molt tocat i és versemblant un escenari d'empat entre PP i PSOE.\nAleshores, perquè no, el PSOE podria mostrar-se disposat a l'autorització d'un referèndum si aquest inclou, per exemple, l'opció federal.\nJo no ho veig tan improbable. Políticament seria molt intel·ligent. Té una dificultat important, és clar: el votant del PSOE. Estarien disposats a empassar-se aquest gripau? sospito que la majoria, no.\nEn tot cas, crec que CiU temptejarà aquesta opció. El sentit de vot d'avui del PSC, abstenint-se, primer, i reconeixent el dret a decidir del poble català, abona aquesta direcció. Al final, el PSC ha aconseguit salvar els mobles i seguir en la partida.\nEn aquest sentit, hom pot preveure que els passos immediats després del 25N seran, efectivament, acordar entre els partits catalans els termes de la consulta, i en aquest moment, el PSC tindrà alguna cosa a dir. I si el PSOE està disposat a jugar, fins i tot marcar els temps.\nHi ha un altre factor a tenir en compte: El "rescat" de l'estat espanyol. Rajoy, de forma absolutament sorprenent està retardant la petició de "rescat", repetint el mateix error que es va cometre amb les eleccions andaluses, aquest cop amb les gallegues i les basques. Més enllà que el "rescat" és l'anunci de més retallades, rebaixes de salaris, privatitzacions i pitjors condicions laborals, també és cert que la supervivència de l'estat passa per aquest refinançament del deute.\nNingú sap, del cert, quines seran les implicacions, en el que respecta a l'estructura de l'estat, del rescat. Però la intervenció i la necessitat de retallar pot portar al replantejament d'aquesta estructura i simplificar l'administració. Això pot ser, per exemple, tancament d'empreses públiques i semi-públiques, recuperació de competències per part de l'estat, agrupaments de municipis petits, eliminació de diputacions i/o governs autònoms. Amb reforma constitucional, si cal. Aquesta podria ser la falca per on colar la "reformulació federal" de l'estat i a on podrien agafar-se PSC, ICV... i CiU.\nÉs una hipòtesi, només, és clar. Però jo la veig versemblant. Un escenari com aquest situa la consulta que demana el Parlament en un temps que pot anar-se'n a uns tres o quatre anys, amb un resultat incert, i amb una necessària reforma constitucional que pot menjar-se una altre legislatura. La via lenta cap a l'"estat propi" que no sabem si seria independent, o federal. En total, un procés d'uns set o vuit anys. La gent que es va manifestar a la Diada estan disposats a esperar vuit anys? i per un estat federal? Bé, potser els acaben convencent...\nConclusió evident:Si ets independentista, si vols la independència, si creus que és prioritat absoluta la independència, aleshores vota partits inequívocament independentistes: ERC o SI. O les CUP si es presenten.\nEl full de ruta independentista és aquest: si hi ha majoria al Parlament, proclamació de la independència, i després, ratificació per Referèndum.\nI el full de ruta de CiU? CiU té el seu full de ruta que no el coneix ningú fora de la cúpula de CiU. Ara bé, en coneixem detalls: sabem que en el full de ruta de CiU venen més retallades després del 25N. En el full de ruta de CiU no hi ha la investigació dels casos Palau, Millet o del cas del Consorci Sanitari de l'Alt Maresme. En el full de ruta de CiU es parla d'autodeterminació, no d'independència. No em vingueu amb la boutade de "l'Estat propi com Dinamarca". Els danesos ho tenen clarissim que el seu és un estat independent, per molt que estigui a la UE.\nNo et deixis enganyar. Si vol la Independència, vota Independència. Prou corrupció i prou retallades.


Més de 300 jugadors en la presentació de la UD Salou | Notícies / Noticias Tarragona diari digital Tarragona21\nMés de 300 jugadors en la presentació de la UD Salou\nJosep Vives, secretari de la junta directiva i delegat per Tarragona de l’FCF ha assistit a la presentació del club del Tarragonès, acompanyat d’en Rafael Pinedo, subdelegat per Tarragona, d’en Diego Ávila, delegat comarcal del Tarragonès, d’en Josep Maria Rovira, delegat comarcal del Baix Camp, i d’en Ferran Garcia, delegat del CTA a Tarragona. L’ajuntament ha fet presència en la persona del seu alcalde Pere Granados, acompanyat del regidor d’esports Daniel López i d’en Jesús Barragán, segon tinent d’alcalde.\nEl batlle ha destacat en el seu parlament la ferma aposta de la localitat per millorar les instal·lacions municipals, amb un compromís de renovar els camps d’entrenament i els vestuaris, valorant positivament el creixement exponencial del club en les darreres temporades.\nJose Antonio Silva, president del club, ha donat pas a la presentació dels més de 300 jugadors a sobre de la gespa, en un acte marcat per l’eminent to festiu, amb molta il·lussió per part de familiars i simpatitzants de l’entitat, que han participat de les múltiples activitats proposades pel club. L’acte ha finalitzat amb la tradicional foto de família a la graderia del municipal de Salou.\n06/12/2017 La Federació Catalana fa costat a la presentació del CD La Floresta\n09/12/2019 Més de 250 futbolistes van ser protagonistes a la presentació de la Unió Deportiva U.D. Salou\n25/03/2019 Gran festa de presentació dels equips del Vila-seca CF


Un entorn privilegiat és una oportunitat per a causar una bona sensació. Tan sols necessites una idea per transformar una xerrada, una reunió o una presentació en una experiència memorable.\nL’ideal per a un casament íntim: ROOFTOP, una terrassa amb espectaculars vistes al port i una capacitat per a 80 persones. O gaudeix del teu moment únic en LE NINE, el nostre bar lounge capaç de transformar-se en un saló privat per acollir 50 persones en format còctel o 30 per a sopars.\nTenim cura tots els detalls dels nostres esdeveniments, oferint-te els serveis complementaris que necessites perquè tot sigui un èxit: arranjaments florals i decoratius, candybar, babysitting, música en viu i tot allò que aconsegueixi que la teva experiència amb nosaltres sigui inoblidable.\nMÉS INFORMACIÓ DEL ROOFTOP\nTeambuilding, kickoffs, Sessions informatives, etc. Quan necessites tota l’atenció de la teva audiència, fes que se senti a gust … i la hauràs conquerit.\nQuan necessites un ambient confortable en un espai exclusiu i atès per un servei d‘Excel·lència, la millor opció és reservar el teu esdeveniment allà on tinguis totes les garanties de que serà un èxit.\nMÉS INFORMACIÓ DE LE NINE\nUn llançament de producte a LE NINE, un esdeveniment corporatiu en un espai espectacular com ROOFTOP o una íntima reunió al nostre acollidor Meeting Room per a 14 Persones. Som tan versàtils com les teves idees.\nMÉS INFORMACIÓ DEL PRIVAT\nUn esdeveniment important es mereix coses especials. Inspira’t amb les nostres idees per fer de la teva celebració un dia màgic i inoblidable. Flors, decoracions, detalls pels convidats, córners de menjar i dolços, tot el que la teva imaginació et brindi.\nMÉS INFORMACIÓ DELS SERVEIS ADDICIONALS